Diari Oficial de la Generalitat Valenciana


Sumari del DOGV 4468, del 27-03-2003 (2003/3188)

ORDE de 24 d'octubre de 2002, de la Conselleria de Justícia i Administracions Públiques, per la qual es creen els fitxers informatitzats denominats VIDA i CICERONE.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/10/24/(1)/dof/vci/html**

### Dades del document

Número de DOGV
:   4468

Data del DOGV
:   27-03-2003

Secció del DOGV
:   I. DISPOSICIONS GENERALS

Número del document
:   2003/3188


Data del document
:   24-10-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * dades personals
    * legislació
    * base de dades
    * administració regional

ORDE de 24 d'octubre de 2002, de la Conselleria de Justícia i Administracions Públiques, per la qual es creen els fitxers informatitzats denominats VIDA i CICERONE. [2003/3188]
  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), establix en l'article 2 que l'àmbit de la seua aplicació comprén les dades de caràcter personal enregistrades en suport físic que les faça susceptibles de tractament, i totes les modalitats d'ús posterior d'estes dades pels sectors públics i privats. L'article 3 entén per tractament de dades, el conjunt de les operacions i procediments tècnics de caràcter automatitzat o no, que permeten l'arreplegada, la gravació, la conservació, l'elaboració, la modificació, el bloqueig i la cancel·lació, i també les cessions de dades que resulten de les comunicacions, les consultes i les interconnexions i transferències.
  
Igualment, l'esmentada Llei Orgànica establix en l'article 20 que la creació dels fitxers de les administracions públiques només podrà fer-se mitjançant una disposició general publicada en el Boletín Oficial del Estado o en el diari oficial corresponent.
  
Per tot el susdit, segons el que establix l'article 35.e) de la Llei 5/1983, de 30 de desembre, del Govern Valencià,
  
ORDENE
  
Article 1
  
Es creen els fitxers amb dades de caràcter personal que es descriuen en els annexos I i II de la present orde, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El responsable dels citats fitxers informatitzats adoptarà les mesures que calguen per tal d'assegurar que les dades automatitzades de caràcter personal existents s'usen per a les finalitats per a les quals van ser arreplegades, que són les que es concreten en la present orde.
  
Article 3
  
Les persones afectades pels fitxers informatitzats que es creen per la present orde poden exercitar el seu dret d'accés, rectificació i cancel·lació de dades, quan siga procedent, davant de l'òrgan que s'assenyala en els annexos a l'orde.
  
Article 4
  
En el tractament i la conservació de les dades de caràcter personal continguts en els citats fitxers s'actuarà d'acord amb el que establix la Llei 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
València, 24 d'octubre de 2002
  
El conseller de Justícia i Administracions Públiques
  
CARLOS GONZÁLEZ CEPEDA
  
ANNEX I
  
Centre directiu: TRIBUNAL SUPERIOR DE JUSTÍCIA DE LA COMUNITAT VALENCIANA
  
Denominació del fitxer: VIDA
  
a) Finalitat del fitxer i usos previstos:
  
Gestió i consulta de la informació relativa als procediments penals incoats per delictes o faltes comesos en l'àmbit familiar d'acord amb el que establix l'art. 153 del Codi Penal.
  
b) Persones o col·lectius sobre els quals es pretén obtindre dades de caràcter personal o que estiguen obligats a subministrar-los:
  
Implicats en els procediments judicials relacionats amb la violència domèstica com a denunciants, denunciats i altres membres de la unitat familiar perjudicats pels fets.
  
c) Procediment de l'arreplegada de dades:
  
Documents subministrats pels òrgans judicials on s'han incoat els procediments.
  
d) Estructura bàsica del fitxer i descripció dels tipus de dades incloses:
  
Dades personals: nom i cognoms, DNI, sexe, data de naixement, relació familiar.
  
Dades identificadores dels procediments judicials.
  
e) Cessions de dades de caràcter personal i, si és procedent, les transferències de dades previstes a països tercers:
  
Òrgans judicials i fiscalies territorials de la Comunitat Valenciana .
  
f) Òrgan de l'administració responsable del fitxer:
  
Tribunal Superior de Justícia de la Comunitat Valenciana
  
g) Servicis o unitats davant dels quals poden exercitar-se els drets d'accés, rectificació, cancel·lació i oposició:
  
Tribunal Superior de Justícia de la Comunitat Valenciana
  
h) Mesures de seguretat:
  
Mitjà
  
ANNEX II
  
Centre directiu: TRIBUNAL SUPERIOR DE JUSTÍCIA DE LA COMUNITAT VALENCIANA
  
Denominació del fitxer: CICERONE
  
a) Finalitat del fitxer i usos previstos:
  
Gestió, consulta d'informació i emissió de documents processals relatius als procediments tramitats pels òrgans judicials de la Comunitat Valenciana.
  
b) Persones o col·lectius sobre els quals es pretén obtindre dades de caràcter personal o que estiguen obligats a subministrar-los:
  
Persones físiques o jurídiques implicades en els procediments judicials ja siga com a part, testimoni o perit, així com professionals encarregats de la defensa i la seua representació.
  
c) Procediment de l'arreplegada de dades:
  
Documents i escrits subministrats a través dels mitjans d'iniciació del procediment admesos per la legislació vigent, així com els subministrats per les persones interessades o els seus representants legals.
  
d) Estructura bàsica del fitxer i descripció dels tipus de dades incloses:
  
Dades necessàries per a la identificació i localització de les parts i els seus representants.
  
Dades per a la identificació de l'expedient.
  
Dades relatives als fets.
  
Dades relatives a la tramitació judicial (documents emesos, data d'emissió i sentit d'estos).
  
Dades relatives a les resolucions judicials recaigudes i la seua execució.
  
e) Cessions de dades de caràcter personal i, si és procedent, les transferències de dades previstes a països tercers:
  
Òrgans Judicials.
  
Òrgans del Ministeri Fiscal.
  
f) Òrgan de l'administració responsable del fitxer:
  
Tribunal Superior de Justícia de la Comunitat Valenciana a través dels secretaris dels òrgans judicials.
  
g) Servicis o unitats davant dels quals poden exercitar-se els drets d'accés, rectificació, cancel·lació i oposició
  
Tribunal Superior de Justícia de la Comunitat Valenciana a través dels secretaris dels òrgans judicials.
  
h) Mesures de seguretat:


Còpia Permalink ELI